
Una enquesta publicada per l'ajuntament de Barcelona denota que tan sols el 22'2% dels joves rebutja viatjar en transport públic sense bitllet. L'estudi també reflecteix que només un 26'6% troba reprovable fer pintades a les parets. 


Criminautzació dels moviments socials 


Forta criminautzació contra el movimentjuvenil de la ciutat 

Sis joves detinguts a Sabadell 
mentre continua la impunitat 
d'actuació dels grups feixistes 


Sabadell/ Vallès Occidental.- El passat dilluns 
23, sis joves de Sabadell d'entre 18 i 21 anys 
van ser detinguts a les 7 del matí a les portes 
de casa seva per part de la Brigada Provincial 
d'Informació de la Policia Nacional. Els càr¬ 
recs imputats es basen en un delicte d'agres¬ 
sions a un grup neonazi el passat dissabte 21 
a la nit a un bar del centre de la ciutat. Les 
detencions es van produir després que la 
policia mostrés un ventall de 20 fotografies 
de DNI al grup de neonazis i aquests anessin 
identificant a dit vàries persones. El dilluns al 
vespre, un centenar de persones entre famil¬ 
iars i amics, es van concentrar a les 20h 
davant els jutjats per exigir la llibertat dels 
detinguts i la seva presumpció d'innocència, 
que en cap moment s'ha respectat, tant per 
part del consistori municipal com pels mij- 
tans de comunicació locals. Dues hores més 
tard, una setantena de persones pertanyents 
al conjunt d'entitats de la ciutat, es va reunir 
per tal d'avaluar la situació que s'engloba en 
un marc de repressió creixent a la ciutat con¬ 
tra els moviments socials i particularment 
contra els joves. El dimarts 24, a primera hora, 
una trentena de persones s'ha dirigit front la 
comissaria de la ciutat per tal de donar 
suport a les persones detingudes que han 
estat traslladades als jutjats on han de de¬ 
clarar. Paral·lelament, una concentració front 
els jutjats va rebent els joves que han de sor- 

Okupació I CENTRES socials 


Primera sessió amb declaracions de dos caps de la guàrdia urbana 


M iles de Viviendas porta a judici a l'ajuntament 
de Barcelona per vulneració de drets fonamentals 

Una concentració al carrer ha visibilitzat els draps bruts del consistori amb una performance i cassolada 


tir al llarg del dia. S'ha convocat una concen¬ 
tració de suport a les 20.30 hores davant l'a¬ 
juntament de Sabadell. Amics, familiars i 
membres d'entitats i col·lectius han redactat 
el següent manifest on s'exposa la situació:« 
Les detencions han estat indiscriminades i 
irregulars: Hi ha joves retingutsque ni tan sols 
eren a Sabadell el dissabte. Les detencions 
han estat fetes per policia secreta vestida de 
paisà a les 7 del matí, sense presentar una 
ordre judicial i sense cap explicació als seus 
familiars. Continuen, 24 hores després, retin¬ 
guts per una acusació que en la resta de casos 
només suposa una citació davant del jutge. 
En relació a la violència feixista en augment a 
la ciutat i la comarca denunciem la impunitat 
amb la que actuen els grups feixistes i la 
manca d'actuacions concretes mentre hi ha 
una persecució indiscriminada contra col·lec¬ 
tius que defensen alternatives a l'actual 
política institucional. Denunciem també la 
clara intenció de l'equip de govern municipal 
de crear alarma social convertint la violència 
feixista en una rivalitat entre bandes, amb la 
finalitat de deslegitimar una oposició políti¬ 
ca i social. Tots aquests fets denoten una 
estratègia que, més enllà del suposat delicte, 
pretén desqualificar la tasca de la ciutadania 
vinculada a moviments socials i polítics.» 

Comitè de Suport als Detinguts 
-TContra-Infos 24/ 02/ 04 


tel: 93.442.62.53 

«zitzania@sindominio.net» 


Barcelona.- La primera sessió del judici contra 
l'ajuntament de Barcelona pel desallotjament 
de Miles de Viviendas va tenir lloc el 24 de 
febrer. La vista es va realitzar al jutjat núm. 11 
del tribunal contenciós-administratiu de 
Barcelona, i s'hi havia d'investigar la vul¬ 
neració de dretsfonamentalsexercida per l'a¬ 
juntament de Barcelona i la guàrdia urbana 
durant l'assalt policial del passat 22 de setem¬ 
bre a l'edifici del carrer Sant Iscle 49, al dis¬ 
tricte de Nou Barris. El cap de la unitat anti- 
avalots de la guàrdia urbana (UPAS), l'inten¬ 
dent Vilanova Juanola va ser interrogat oral¬ 
ment, i el regidor de N ou Barris i president de 


Regesa (l'empresa propietària de l'edifici 
desallotjat) José Ignacio Cuervo va declarar 
per via escrita. Durant les declaracions es 
varen produir diverses contradiccions i la jut¬ 
gessa va tenir clares proves de que el desal¬ 
lotjament es va produir per la força i sense 
prèvia comunicació de l'ordre per part dels 
agents, degenerant en una entrada violenta 
dins de l'edifici i per tant produint una vul¬ 
neració del dret fonamental a la inviolabilitat 
de domicili. El cap dels antiavalots va entrar i 
sortir de l'edifici des del pàrquing, evitant 
passar per davant de la gent concentrada a les 
portes del tribunal, que amb diverses pancar- 


Festivalde la Resistència per fer front a l'amenaça d'un segon intent 

Desallotjament i reokupació 
del centre social La M akabra 


Poblenou/ Barcelonès.- El passat 19 de febrer, 
antidisturbis de la policia nacional sense 
previ avís, van desallotjar La M akabra. L'espai 
que antigament era una fàbrica de piscines i 
que fou abandonat durant anys, ha estat 
rehabilitat durant un any i mig ple d'activi¬ 
tats. El jutge del Jutjat núm. 19 d'instrucció de 
Barcelona va decidir el passat 3 de febrer que 
la policia nacional tenia potestat per desal¬ 
lotjar la casa en un termini de 20 dies sense 
prèvia comunicació als habitants. Ara bé, el 
passat dissabte 21a la nit es va decidir reoku- 
par la casa i iniciar un Festival de la Resistèn¬ 
cia per fer front a un nou desallotjament. Els 


i les habitants de la casa han expressat el 
següent: «Una firma ha decidit posar fi a un 
espai on es gestionaven tallers d'autodefen¬ 
sa, flamenc, circ, kick-boxing, etc., sales d'as¬ 
saig, menjador popular vegà, biblioteca amb 
connexió a internet... El jutjat ha decidit 
destruir tot això en favor dels interessos 
especulatius, dels plans urbicides del 22@, 
del Fòrum i de tota l'estructura política- 
mafiosa d'aquesta ciutat. Amb la seva obses¬ 
sió "cosmopolita" que els du a montar espec¬ 
tacles megalòmens, la burgesia de la ciutat 
ha decidit destruir gran part de la ciutat 
(Poblenou) on es troba aquest centre social 


tes i cartells "escratxaven" els agents policials 
i l'ajuntament de Barcelona, A una de les pan¬ 
cartes desplegades s'hi podia llegir: "La marca 
Barcelona vulnera els drets fonamentals" en 
referència a les contradiccions i mentides de 
la imatge que públicament es ven d'una ciutat 
de la pau i la multiculturalitat. Al carrer 
també s'hi varen penjar peces de roba amb 
estenedors on s'hi podia llegir "Miles de 
Viviendas", escenificant els draps bruts de l'a¬ 
juntament. Encara resten dues sessions més 
del judici, una per interrogar més testimonis i 
l'altra per llegir les conclusions. 

participatiu i anticomercial, ja que es troba 
en la seva font de profit. I els primers en 
pagar les conseqüències sempre són els més 
marginats, siguin okupes, veïns sense recur¬ 
sos o immigrants (...). Però hem reokupat La 
M akabra i continuarem amb lesactivitatsque 
fins ara veníem desenvolupant per totes les 
persones que hi vulguin participar». Les 
activitats diàries durant tota la setmana són 
esmorzars a les 7 del matí per tal d'evitar un 
possible desallotjament, tot i que l'ordre de 
20 dies per desallotjar ara ja ha caducat. La 
connexió gratuïta a internet funcionarà des 
del matí i les assemblees obertes del centre 
social són diàriament a les 19 hores. 

CSO La Makabra +Contra-lnfos 24/ 02/ 04 


El Fòrum: La Gran Impostura 


Comparses reivindicatives 

El rebuig al «Fòrum 
de les Cultures» 
molt present a les 
rues de Carnaval 

Barcelona.- Les resistències al Fòrum de les 
Cultures o altrament conegut com el Fòrum 
de la impostura es van succeint cada cop 
amb més freqüència. Durant les passades 
rües de carnaval que han tingut lloc a pobles 
i ciutats de Catalunya s'han vist ostensibles 
mostres de rebuig al Fòrum, tant sigui amb 
petites mostres visibles amb cartells o 
enganxines, com amb carrosses o comparses 
especialment dissenyades i elaborades per 
tal de visibilitzar les mentides i les hipo¬ 
cresies del Fòrum 2004, A El Prat de Llobre¬ 
gat, a N ou Barris o a Sants hi varen ser pres¬ 
ents les comparses. En el cas de Sants, a més, 
es tractava de la rua central del Carnaval de 
Barcelona i des de la megafonia oficial de 
l'ajuntament s'anunciava la comparsa com La 
Odissea de les Cultures, tot afirmant que al 
carnaval hi té cabuda tothom, fins itot aque¬ 
lls i aquelles que critiquen el Fòrum. Una 
estructura de grans gratacels construïts a la 
zona fòrum i al 22@ i grans cartells amb el 
lema "Em Forro 2004" eren els elements 
centrals, així com una excavadora que s'em¬ 
passava tot allò especulable. Una vintena de 
persones disfressades per una banda d'em¬ 
presaris i banquers, i d'altra banda de 
camperols i resistents varis al capitalisme 
completaven l'escenografia de la protesta. 

Tots els divendres a les ]9:30h al districte de Sants 

Concentració perl'Hamsa 













Solidaris amb Itoi? soüdarisamb l'Inaki 


Continua la resistència contra el pantà, ara en fase d'omplenat 

Penjats a la pena d'Harluzea 
contra el pantà d'Itoiz 

Itoiz/ Euskal Herria.- "El passat 19 de gener el lluita contra el PHN. Amb la pujada d'aigües 
govern de Navarra en un acte propagandístic l'antic riu que circulava per la Foz s'està con- 
al Baluarte d'Irunea va inaugurar el procés vertint en un mar assolat que va inundant la 
d'omplenat d'Itoiz. Dues solidàries con Itoiz vegetació dels vessants; durant casi un dia la 
els van aiguar aquest espectacle de circ pena va ser la nostra nau pirata contra aque- 
despullant-se davant les càmares just quan sta imposició de tonelades de formigó, 
els polítics berborrejaven les ventatges Sense picoletos a la vista, i despedint-nos 
d'aquest pantà, peça important del PHN. El delsvoltorsque vetllaven el nostre navegar (i 
procés d'omplenat sembla que serà progrés- que veuran anegat el seu niu de la roca) a la 
siu i pot durar temps; darrerament l'aigua ha matinada de dijous vam decidir acabar l'ac- 
anat pujant quasi un metre diari cobrint en ció pel mal temps i per altres motius com la 
part les antigues carreteres de la vora del riu. rotura d'una de les hamaques. Volíem deixar 
Aquest passat dimecres 18, quan Aznar tor- clar que encara que hagin començat a omplir 
nava a fer el show pre-electoral a Xúquer Itoiz continuem navegant front aquesta 
amb pedreta inaugural, a Itoiz es feia l'acció, imposició, i esperant més abordatges exigim 
Per denunciar que l'aigua està pujant i el per- la llibertat d'Inaki empresonat ja fa gairebé 3 
ill de mantenir les comportes tancades, 4 anys per la tallada de cables i la suspensió 
personesvam pujar a la pena d'Harluzea situ- dels propers judicis que hi ha contra 
ada entre Ezcai i Itoiz i que ara es un illot Solidarios. Paral·lelament a l'acció es va fer 
voltat d'aigua. Després d'arribar en barca, una concentració a Irunea i se'n volia fer una 
escalàvem i 2 es penjaven en hamaques a altra a Aoiz que es va suspendre per estar 
mitja paret mentre els altres arribàvem a dalt presa la plaça pels picoletos. DEIXEU FLUIR 
desplegant pancartes sota un fort vent exig- ELS RIUS AL MAR! LLIBERTAT INAKI!" 
int la paralització del pantà i dels Pirineus en Soüdarisamb Itoiz 23/ 02/ 04 



La gran pena d'Harzulea al centre del pantà d'Itoiz inundat amb els activistes penjats. 


Una trentena de persones denuncien els fets a la seu de l'empresa 

Una immobiliària utilitza "matons" per 
atemorir els habitants d’una casa de Sants 

Sants/ Barcelona.- Una trentena de persones varen anar el passat 24 de febrer a la seu de l'em¬ 
presa Integral de Aparcamientos SA, situada al carrer Aribau ïïlde Barcelona per denunciar les 
seves actuacions mafioses. Varen entrar als despatxos tot llançant octavetesi llegint un comu¬ 
nicat de protesta. També hi varen posar enganxines i cartells demanant que s'aturin les amen¬ 
aces i coaccions que aquesta empresa exerceix sobre els inquilins d'un edifici de Sants. Els fets 
es remunten a la setmana pas¬ 
sada, quan diverses persones 
subcontractades per Integral 
de Aparcamientos i suposada¬ 
ment pertanyents a un grup 
anomenat "Los Portugueses" 
varen amenaçar, fins i tot amb 
una navalla, a les persones que 
resideixen a dues finques dels 
carrers Watt i Masnou. L'objec¬ 
tiu de les amenaces és acon¬ 
seguir expulsar dels pisos als 
seus habitants i així poder aca- 
bar el negoci de venda de l'edi¬ 
fici. També han difós el telèfon 
de l'empresa (9320 0 9064) per¬ 
què tothom pugui trucar i exigir 
que s'acabin les amenaces d'a¬ 
quest mobbing mafiós. Els fets 
ja han estat denunciats al jutjat. 

Judici contra Na Bastardes 

Manresa/ Bages.- «El dia ]8 de maig de 2002 a Manresa, 
una cinquantena de persones ocuparen l'Antiga Casa de 
Na Bastardes, que duia 13 anys abandonada, per tal de 
construir-hi un centre social. Actualment el centre social 
ha d'afrontar un judici que pretén definitivament acabar 
amb el projecte. La immobiliària COM ERIUM S.L, propi¬ 
etat de Pierluigi Tettamanzi vol obtenir benefici ender¬ 
rocant Na Bastardes per construir pisos de 40 m2. 
Aquest judici s'engloba en un context repressiu a nivell 
de tot l'estat, que com altres estats europeus té intenció 
d'acabar amb tots els espais alliberats i tot tipus de dis¬ 
sidència. Un altre cop han utilitzat l'estratègia d'intentar 
despolititzar els nostres actes separant la nostra pràcti¬ 
ca del nostre discurs. Ens estan jutjant per desnonament 
(com si no haguéssim pagat el lloguer) quan en realitat 
nosaltres no estem de lloguer, sinó que estem ocupant. 
N o els hi posarem tant fàcil.» N a Bastardes 24/ 2/ 04 


7 d'abril: nova data pels blocs 102 del mateix carrer 

Suspès el desallotjament dels blocs d'Ali-Bei 

Barcelona.- «Gràcies a la concentració del centenar de persones que resistiren davant els 
blocs okupats d'Ali-Bei, es va poder suspendre l'ordre de desallotjament dictada per el jut¬ 
jat d'instrucció num. 22 de Barcelona contra el bloc del núm 100. per l'article 41 de la Llei 
Hipotecària. A les 8 del matí començava a preparar-se l'esmorzar de resistència per protes¬ 
tar per la injusta execució. Poc a poc anava arribant gent i es va arribar a concentrar un cen¬ 
tenar de persones disposades a que no es fes efectiva l'ordre. El procés judicial ha estat mar¬ 
cat per una sèrie d'irregularitats, com la negació a que un demandat pogués obtenir el ben¬ 
efici de la representació legal gratuïta, l'ordre de desallotjament ha estat dictada abans de 
la resolució al recurs presentat de l'Audiència Provincial i la desaparició d'un document de 
l'expedient ha fet que les persones que patim aquests abusos de poder haguem presentat 
una denúncia. En cas de que es porti a tràmit, paralitzaria el procés fins que es resolgui aque¬ 
sta denúncia per part d'un jutjat penal. De totes maneres, va ser la massiva presència de gent 
resistint davant els blocs que va fer parar el desallotjament per falta d'efectius en aquest 
racó de la ciutat, ja que els mercenaris del poder estaven tots concentrats en desallotjaries 
famílies gitanes que es trobaven al Poble Nou. En cas de que no s'accepti a tràmit la nostra 
denúncia, el jutjat haurà de dictar una nova data, a partir de la qual i com va sent última¬ 
ment habitual, es podrà desallotjar en qualsevol moment. Respecte als pisos okupats en el 
bloc 102 del mateix carrer acabem de rebre la resolució negativa al recurs presentat a 
l'Audiència Provincial i han dictat el desallotjament pel dia 7 d'Abril del Fotut 2004, Des dels 
Blocs en Resistència del Carrer Ali-Bei seguirem informant de properes convocatòries i 
demanem a tothom que estigui alerta a totes les convocatòries que es vagin anunciant 
aquests dies per part de totes les cases amenaçades per què la solidaritat en la resistència 
és la nostra màxima força. Salut, alegria i anarquia.» Els i lesokupantsd'Ali Bei 24/ 2/ 04 


Solidaritat activa amb elCsoa Ham sa 

"Si ens tanquen els centres socials, 
tancarem els seus centres de poder" 

Quatre persones es lliguen pel coll a les portes de la seu del 
Districte de Sants-M ontiuïc per denunciar el pròxim desallotjament 

Sants.- El passat dia 20 pel matí un grup de denunciar a dos dels tres responsables, als 
Solidàries amb l'Hamsa realitzà una acció en públics, del desallotjament del CSOA Flamsa, 
el mateix barri amb la finalitat de denunciar un centre social amb gairebé vuit anys de 
el desallotjament del CSOA Flamsa el prop- vida”. Així doncs, l'acció volia denunciar a la 
er dia 29 de març. Passats pocs minuts de les seu del Districte per la manca d'atenció insti- 
deu del matí, quatre persones quedaven lli- tucional ales necessitats socialsdel barri i per 
gadespel coll ambcandausde bicicleta a les l'aprobació de PERI d'Hostafrancs sense tenir 
portes de la seu del Districte de Sants- en compte que afecta a l'espai que ocupa ara 
Montjuïc, impedint l'accés tant a lesdepen- per ara l'Hamsa, no només el físic, sinó també 
dències de l'Ajuntament com a la comissaria en la xarxa de col·lectius del barri i de la resta 
de la Policia Nacional que es troba en el de Barcelona.Tammateix, l'acció volia denun- 
mateix edifici, amb el suport de prop d'un a ciarel paper de la policia, actor últim i execu- 
trentena de persones, que mantenien pan- tor de les ordres de desallotjament. Així, com 
cartes de denuncia i repartien octevetes deien en el comunicat; "Si ens tanquen els 
informatives. M inuts abans de dos quarts de centres socials, tancarem els seus centres de 
dotze, quatre furgonetes d'antiavalots de la poder". Aquesta intervenció preten ser una de 
Guàrdia Urbana desallotjaven a cop de les moltes que se'n facin en solidaritat amb el 
porra i escut (produint agressions a diverses CSOA Hamsa, a banda de les concentracions 
persones) ala concentració de les portes de que es realitzen davant de la mateixa seu 

l'edifici i trencava els candaus de les quatre cada divendres a dos quarts de viut del 

persones, identificant-les i deixant-.les en vespre o la manifestació convocada pel 27 de 
llibertat al moment. En el moment de tren- març, i pretenia iniciar un procés de visibil- 
car els candaus es van produir moment de ització pública de la defensa d'aquest espai 
tensió entre els agents i les persones enca- okupat per part de la gent que hi participa 

denades per la rudesa de l'actuació policial. davant d'aquest nou, i esperem que no defin- 

Tal i com el grup de solidàries especificava en itiu, intent de desallotjament, 

els seu comunicat, "aquesta acció es fa per Letage +Contra-lnfos 23/ 2/ 04 



Un dels encadenats del coll a les reixes de la seu del districte de Sants-M ontjuic. 


















Defensem dels espais naturals 


En defensa de la Vall de Sant Just 


Sant Just Desvern/ Baix Llobregat.- Després 
de poques manifestacions a la història de 
Sant Just Desvern, el passat diumenge 22 
unes 1000 persones, d'una població de 
16.000, es van manifestar pels carrers del 
poble en defensa de la vall de Sant Just. Tot 
i que una part d'aquesta es troba dins del 
parc de Collserola, la vall està seriosament 
amenaçada per projectes urbanístics i 
especuladors, fet pel qual podria perdre's un 
valuós patrimoni històric, natural i paisatgís¬ 
tic. Diverses espècies de fauna i flora es 
veurien afectades per aquests projectes a 
l'igual que una important superfície de con- 
reusquefan d'amo rtiment entre l'ambit urbà 
i la serra de Collserola i potencien la seva 
biodiversitat. Molts d'aquests projectes 


Repressió i impunitatpolicial 


urbanístics que només busquen els beneficis 
d'uns encorbatats es veuen amparatsen l'an¬ 
tic PGM -Pla General M etropolità- i per tant 
amb la manifestació es demana el canvi a 
zones no urbanitzables dels sectors com el 
de Bell-Soleig, Can Oliveres, Can Vilà, Can 
Carbonell, Can Biosca i la Miranda, a més 
d'ampliar els límits del parc natural i 
impedir la construcció de noves vies de 
comunicació a la vall. S'exigeix que l'ajunta¬ 
ment no permeti la urbanització de la vall, 
front la seva actual indefinició; el proper 11 
de març hi ha un plei extraordinari sobre el 
futur de la vall. Cal dir que l'ajuntament va 
impedir assistir a la manifestació als seus 
regidors. Després de recórrer el centre de 
Sant Just la manifestació es va acabar amb 


un comunicat i també es va fer un teatre 
escenificant un judici popular ales construc¬ 
tores que tenen interessos econòmics a la 
vall. Vés per on fins i tot el capellà del poble 
va enviar disculpes per no poder assistir a la 
manifestació perquè a la mateixa hora tenia 
missa! Per més info: www.pangea.org/ alnus 
Contra-lnfos 24/ 2/ 04 


Protesta a l'Estació de Sants 

Vaga indefinida 
contra una ETT 

Sants.- Dins la línia de privatitzacions par¬ 
cials i externalitzacions de les poques emp¬ 
reses públiques que resten, Renfe té adjudi¬ 
cada a la multinacional de treball temporal 
Adecco la "gestió” del seu personal del ser¬ 
vei de terra dels seus serveis de luxe com 
Altaria, Euromed i Arco a l'estació de Sants 
(Barcelonès). Així, la dotzena de persones 
que realitzen les tasques de comprovar els 
bitllets, ajudar amb els equipatges i atendre 
a la sala vip estan totalment excloses del 
conveni i sistemes de contractació de l'em¬ 
presa pública, sinó que es troben subcon- 
tractats per Atlas, empresa pertanyent al 
Grupo Adecco, tot i que el seu servei és per¬ 
manent i no fan cap tasca temporal ni auxil¬ 
iar, Entre molts altres inconvenients de la 
seva situació estroba el sou, que actualment 
"puja" a 3,17 euros l'hora, incloses les pror- 


Invasió d’Iraq: 

la massacre continua 

MIUTARS IRAQUIANS ASSASSINATS 
DES DEL PASSAT 20 DE MARÇ 



CIVILS IRAQUIANS ASSASSINATS DES DEL 20 DE MARÇ 

MIUTARS DE LA COALICIÓ INVASORA FERITS 


Nou detingut de l'Operació Estany 

Girona/ Gironès.- El passat diumenge 22 de febrer, la policia nacional va detenir a Banyoles 
Jamel Boudjeltia i va ser traslladat posteriorment a Madrid a l'Audiència Nacional. L'operació 
estany -popularment coneguda com la de l'Escamot Dixan- continua oberta i actualment, amb 
aquesta detenció, són tres les persones que es troben empresonades pel jutge Garzón. Jamel 
va haver d'emigrar d'Algèria i va utilitzar un nom fals degut a les represàlies que patia la seva 
família. La policia no el buscava a ell, sinó a la persona que Jamel va utilitzar el nom per tal 
d'emigrar. Aquesta segona persona havia estat jutjada al seu país, empresonada i posterior¬ 
ment amnistiada. L'Audiència Nacional per tant, ha reobert un cas que ja era tancat a Algèria i 
no tan sols això, sinó que ha detingut a Jamel. La Plataforma Aturem la Guerra de Girona ha 
comunicat que es tracta de prolongar, per la via de suposades extradicions, el fantasma del 
terrorisme islàmic que el Govern va intentar bastir ara fa un any per provar d'aconseguir i alho¬ 
ra justificar, el seu suport a la guerra contra el poble iraquià i criminalitzar el col·lectiu de tre¬ 
balladors immigrats. El passat diumenge, dia de la detenció, es va produir una concentració 
davant la comissaria de la ciutat a les 17.30h. La mateixa Plataforma ha decidit una nova cam¬ 
panya de mobilitzacionscoincidint amb el pro per 20 de març, dia de mobilitzacions coincidint 
amb el primer any de l'inici de la invasió iraquiana. Aturem la Guerra de Girona 24/ 2/ 04 


Els presos de Salònica ja poden tornar a casa 

Salònica/ Grècia .- Els dos joves de l'Estat espanyol que encara estrobavena Grècia sense la pos¬ 
sibilitat de sortir del pais arrel del seu processament després de la cimera europea de Salònica, 
finalment podran tornar a Madrid la setmana vinent. Un tribunal ha decidit permetre la seva 
sortida fins a la data en que se celebri el judici, tot i que les penes inicials que se'ls imputaven 
han estat considerablement rebaixades. Recordem que varen estar durant mesos empresonats 
amb nules proves en contra seu, i que finalment varen quedar en llibertat després d'haver real¬ 
itzat una vaga de fam de prop de 60 dies. Els 5 companys d'altres països que es trobaven en la 
mateixa situació també podran moure'sde Grècia finsa la data del judici.Contra-lnfos 24/ 2/ 04 


Resistència a la M akabra 

Esmorzars tots els dies a les 7 del matí 

(c/ Tànger 52, metro Glòries, línea ]) 

SOLDATS de la coaució invasora morts 
PER RDC DE LA RESISTÈNCIA SUÏCIDI 0 ACCIDENT 

(]0 durant l'última setmana) 


Lluites laborals 


Continuen les ofensives detancament d'empreses 


Mobilitzacions del 

LAnoia .- Fundiciones de Ódena S.A. (FUNO- 
SA) és una de les principals fonts d'ocupació 
de la comarca, de la qual depenen directa¬ 
ment 400 persones amb contracte fix i un 
important número d'eventuals. Tot i ser la 
primera empresa del sector a l'Anoia, tot i 
tenir beneficis anuals importants, la direcció 
ha embarcat l'empresa a un pla de reducció de 
plantilla, un augment desmesurat de produc¬ 
tivitat ien general, de reducció decostosdela 
producció on els únics perjudicats són els tre¬ 
balladors i les treballadores. L'empresa va pre¬ 
sentar dos EREs (Expedients de Regulació de 
Treball) que van ser denunciats pel comitè 
d'empresa. El Comitè també denuncia que 
FUNOSA desvia material a tallers externs a 
l'empresa amb la finalitat d'aparentar la falta 
de treball i així aconseguir una suspensió tem¬ 
poral o permanent de contractes. Les pres- 


personal de Funosa 

sions dels treballadors i treballadores van 
aconseguir que la Conselleria de Treball de¬ 
sestimés les peticions de la direcció. Per Tre¬ 
ball, FUNOSA no va poder demostrar docu¬ 
mentalment que es trobés en una situació 
econòmica delicada, ni que les demandes es 
reduirien en la quantitat que asseguraven que 
ho farien. Les i elstreballadors, preocupats pel 
deteriorament de la situació i per un possible 
tancament, van iniciar un procés per tal que 
l'empresa es gestionés pel propi col·lectiu. La 
iniciativa és majoritària dins la fàbrica i ha 
exarberat a la direcció que ha intesificat les 
seves pressions contra els i les treballadores, 
individual i col·lectivament, dins i fora la fàbri¬ 
ca, Per tots aquests motius s'ha convocat una 
manifestació el proper 3 de març a les 17.30 a 
Igualada. Per apuntar-se als busos: 93.310.33.62. 

CGT -(-Contra-lnfos 24/ 02/ 04 


rates de les pagues extres i els plus de ves¬ 
tuari i transport. Després d'un primer intent 
de negociar una pujada salarial, i davant la 
proposta de l'empresa de fer-ho en tres cèn¬ 
tims d'euro, s'han decidit per la vaga indefi¬ 
nida. Van començar-la divendres 6 de febrer, 
i de moment l'empresa no ha cedit, confiant 
que la poca força que dóna un nombre tan 
petit i l'extrema joventut de la plantilla (amb 
una mitjana d'edat de 24 anys), que no té cap 


experiència laboral els acabi fent desistir. 
Ells, però, no es rendeixen i s'han decidit a 
arruinar la imatge pública de Renfe (a la que 
culpabilitzen en última instància de la seva 
situació). Han segellat la sala vip de l'estació 
i han muntat un piquet permanent a la por¬ 
ta, i dos o tres cops al dia realitzen un sorol¬ 
lós "cercavila” amb xiulets i un tabal per tal 
d'informar a tothom qui passa per l'estació. 

La Burxa 21 1 2/ 04 


N ous actes en defensa de l'Ebre 

*Els propers 25 i 26 de febrer mobilitzacions a 
Vinaròs per la visita de la ministra Elvira Rodríguez 
*Protesta a M adrid el 3de març per retornar 
de forma simbòlica les primeres pedres col·locades 


Treballadors de TVE 
denuncien manipulació 

Sant Cugat/ Vallès Occidental- Els treballa¬ 
dors dels serveis informatius de TVE a Cata¬ 
lunya van denunciar el passat 20 de febrer «la 
manipulació constant» dels Telediario en 
tots els temes en què el PP «pugui tenir-hi 
algun interès», sobretot en informacions de 
Catalunya i el País Basc, i van demanar la 
dimissió del cap d'informatius de TVE, Alfre - 
do Urdaci. Entre 30 i 40 professionals van 
aprovar en assemblea el manifest Urdaci, 
dimissió, amb què es desmarquen de la línia 
informativa de Madrid. Els treballadors con¬ 
sideren que la «utilització grollera d'imatges 
i declaracions que poden perjudicar l'oposi¬ 
ció» i la «reiterada aparició» de membres del 
PP «supera tots els límits». També denuncien 
«l'aposta per tot allò que contribueix a cris¬ 
par l'opinió pública» i entre els exemples de 
«la utilització partidista d'un mitjà públic» ci¬ 
ten el conflicte de l'Iraq, el PHN, la catàstrofe 
del Prestige, la immigració i la delinqüència. 
D'Urdaci, opinen que «la seva submissió en 
l'entrevista al cap de govern va ser llefis- 
cosa». A més, com a cas més «grotesc» de 
professionals que intenten «falsejar la reali¬ 
tat i deformar l'opinió pública», citen Carlos 
Dàvila, responsable d'El tercer grado. El man¬ 
ifest també denuncia que «quan es tracta 
d'informació sensible» sobre Catalunya, «es 
menysprea el treball dels redactors de Sant 
Cugat» i la informació es fa directament des 
de M adrid, «esbiaixadament i amb omissions 
flagrants», cosa que crea malestar al centre 
català. Com a exemple, consideren «para¬ 
doxal» que diumenge 15 de febrer, de la man¬ 
ifestació a Barcelona pel primer aniversari 
del «No a la guerra», des de Madrid «només 
estiguessin interessats en les declaracions de 
Carod-Rovira». Per això, demanen a la direc¬ 
ció de TVE a Catalunya que «empari el seu 
treball i no contribueixi amb la submissió a 
fer del centre una mera sucursal». 

Vilaweb +Contra-lnfos 24/ 2/ 04 


^L'oratge de la setmana vinent 


Dimecres 25 Divendres 27 Diumenge 29 Dimarts 2 



Aquesta setmana sens dubte tindrà els dies més freds de l’any, amb una baixada molt brusca a partir de dijous a 
la tarda. Les glaçades podran arribar amb facilitat a la costa i la neu tindrà una cota de 100 metres a partir de la 
matinada de divendres. Les bolves amb una certa intensitat es podran veure a les zones altes de Barcelona. 























































